पुड्डुचेरी, 21 सितंबर (वार्ता) केंद्र शासित प्रदेश पुड्डुचेरी विधानसभा से राज्य सभा की एकमात्र सीट पर चुनाव लड़ने के लिए सत्तारूढ़ राष्ट्रीय जनतान्त्रिक गठबन्धन (राजग) में एन आर कांग्रेस और भारतीय जनता पार्टी (भाजपा) इच्छुक हैं, जिसके मद्देनजर एन आर कांग्रेस अध्यक्ष और मुख्यमंत्री एन रंगास्वामी ने पार्टी विधायकों की बैठक बुलाई है।
एन आर कांग्रेस के विधायकों के अलावा, तीन निर्दलीय विधायक पी आर शिवा, नेहरू और प्रकाश कुमार बैठक में शामिल हुए। बैठक सोमवार देर रात तक चली।
गौरतलब है कि छह निर्दलीय विधायकों में से तीन पहले ही भाजपा को अपना समर्थन दे चुके हैं। एनआर कांग्रेस के विधायकों ने हालांकि भाजपा को अकेली सीट आवंटित करने का विरोध किया, लेकिन उन्होंने इस पर अंतिम निर्णय श्री रंगास्वामी पर छोड़ दिया है।
तीन निर्दलीय उम्मीदवारों द्वारा पार्टी का समर्थन करने का फैसला करने के बाद विधानसभा में एन आर कांग्रेस की ताकत बढ़कर 13 हो गई।
उप्रेती.श्रवण
वार्ता
awa_Deva awa_Deva awa_Deva hin_Deva npi_Deva npi_Deva